ประกาศกระทรวงคมนาคมประกาศกระทรวงคมนาคมเรื่อง หลักเกณฑ์ วิธีการและเงื่อนไขการแจ้งและการพิจารณาอนุญาตปลูกสร้างอาคารหรือสิ่งอื่นใดล่วงล้ำลำแม่น้ำตามคำสั่งหัวหน้าคณะรักษาความสงบแห่งชาติที่ ๓๒/๒๕๖๐ อาศัยอำนาจตามความในข้อ ๒แห่งคำสั่งหัวหน้าคณะรักษาความสงบแห่งชาติ ที่ ๓๒/๒๕๖๐ สั่ง ณ วันที่ ๔กรกฎาคม ๒๕๖๐ เรื่องการบรรเทาความเสียหายให้แก่ประชาชนในกรณีปลูกสร้างอาคารหรือสิ่งอื่นใดล่วงล้ำลำแม่น้ำรัฐมนตรีว่าการกระทรวงคมนาคมจึงออกประกาศกำหนดหลักเกณฑ์วิธีการและเงื่อนไขในการแจ้ง และการพิจารณาอนุญาตปลูกสร้างอาคารหรือสิ่งอื่นใดล่วงล้ำลำแม่น้ำไว้ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้ผู้ประสงค์จะแจ้งการปลูกสร้างอาคารหรือสิ่งอื่นใดล่วงล้ำลำแม่น้ำตามคำสั่งหัวหน้าคณะรักษาความสงบแห่งชาติ ที่๓๒/๒๕๖๐ แจ้งตามแบบแจ้งการปลูกสร้างสิ่งล่วงล้ำลำแม่น้ำตามคำสั่งหัวหน้าคณะรักษาความสงบแห่งชาติที่ ๓๒/๒๕๖๐ แนบท้ายประกาศนี้ ณ สำนักความปลอดภัย และสิ่งแวดล้อมทางน้ำ กรมเจ้าท่าหรือสำนักงานเจ้าท่าภูมิภาคสาขา ที่สิ่งล่วงล้ำลำแม่น้ำตั้งอยู่พร้อมเอกสารดังต่อไปนี้(๑)สำเนาบัตรประจำตัวประชาชนเจ้าของหรือผู้ครอบครองอาคาร หรือสิ่งอื่นใดล่วงล้ำลำแม่น้ำ(๒)ภาพถ่ายสิ่งปลูกสร้างล่วงล้ำลำแม่น้ำในปัจจุบัน(๓)แผนผังแสดงบริเวณตำแหน่งที่ตั้งอาคารหรือการปลูกสร้างสิ่งล่วงล้ำลำแม่น้ำข้อ๓ เพื่อประโยชน์ในการควบคุมไม่ให้มีการปลูกสร้างอาคารหรือสิ่งอื่นใดล่วงล้ำลำแม่น้ำอีกต่อไปรวมถึงเพื่อเป็นการจัดระเบียบสิ่งล่วงล้ำลำแม่น้ำ ให้เจ้าท่าดำเนินการดังนี้(๑)ให้เจ้าท่าดำเนินการขึ้นทะเบียนสิ่งล่วงล้ำลำแม่น้ำนอกพื้นที่กรุงเทพมหานครนนทบุรี และสมุทรปราการ ที่ปลูกสร้างตั้งแต่วันที่ ๑ กันยายน พ.ศ. ๒๔๕๖ ถึงวันที่๑๗ กุมภาพันธ์ พ.ศ. ๒๕๑๕(๒)ให้เจ้าท่าพิจารณาอนุญาตหรือไม่อนุญาต ในกรณีดังต่อไปนี้(ก) สิ่งล่วงล้ำลำแม่น้ำในพื้นที่กรุงเทพมหานคร นนทบุรีและสมุทรปราการ ที่ปลูกสร้าง ตั้งแต่วันที่ ๑ กันยายน พ.ศ. ๒๔๕๖ ถึงวันที่ ๑๗กุมภาพันธ์ พ.ศ. ๒๕๑๕(ข) สิ่งล่วงล้ำลำแม่น้ำทั่วประเทศที่ปลูกสร้างตั้งแต่วันที่ ๑๘ กุมภาพันธ์ พ.ศ. ๒๕๑๕ ถึงวันที่ ๒๓ สิงหาคมพ.ศ. ๒๕๓๗(ค) สิ่งล่วงล้ำลำแม่น้ำทั่วประเทศที่ปลูกสร้างตั้งแต่วันที่ ๒๔ สิงหาคม พ.ศ. ๒๕๓๗ ถึงวันที่ ๒๒ กุมภาพันธ์พ.ศ. ๒๕๖๐ข้อ๔ เพื่อประกอบการพิจารณาอนุญาตการปลูกสร้างสิ่งล่วงล้ำลำแม่น้ำให้ผู้แจ้งยื่นเอกสารหลักฐาน ดังต่อไปนี้(๑)กรณีไม่เคยได้รับอนุญาตมาก่อน(ก)หลักฐานแสดงการครอบครองสิ่งล่วงล้ำลำแม่น้ำ อย่างใดอย่างหนึ่งดังนี้๑)สำเนาทะเบียนบ้านกรณีสิ่งปลูกสร้างล่วงล้ำลำแม่น้ำเป็นประเภทอาคาร ที่พักอาศัย๒)เอกสารหลักฐานการขอติดตั้งไฟฟ้า หรือน้ำประปา หรือภาษีโรงเรือน๓)หนังสือรับรองสิ่งปลูกสร้างจากผู้ว่าราชการจังหวัด หรือนายอำเภอแห่งท้องที่หรือสภาองค์กรปกครองส่วนท้องถิ่นในพื้นที่ที่ระบุปี พ.ศ. ที่ปลูกสร้างสิ่งล่วงล้ำลำแม่น้ำนั้นตั้งอยู่๔)ภาพถ่ายทางอากาศของปีที่ปลูกสร้างสิ่งล่วงล้ำลำแม่น้ำ๕)กรณีส่วนราชการหรือรัฐวิสาหกิจให้แสดงหลักฐานเอกสารในปีที่ปลูกสร้างสิ่งล่วงล้ำลำแม่น้ำ(ข)รายงานการวิเคราะห์ผลกระทบสิ่งแวดล้อมซึ่งต้องปฏิบัติตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติกรณีที่อยู่ในบังคับตามกฎหมายว่าต้องจัดทำ(๒)กรณีได้รับอนุญาต แต่ปลูกสร้างไม่เป็นไปตามแบบที่ได้รับอนุญาตให้แสดงใบอนุญาตปลูกสร้างสิ่งล่วงล้ำลำแม่น้ำข้อ ๕ หลักเกณฑ์ในการพิจารณาอนุญาตปลูกสร้างอาคารหรือสิ่งอื่นใดล่วงล้ำลำแม่น้ำ มีดังต่อไปนี้(๑)สิ่งล่วงล้ำลำแม่น้ำต้องไม่มีลักษณะหรือสภาพที่เป็นอันตรายต่อการเดินเรือหรือทำให้ทางน้ำเปลี่ยนแปลงไปหรือก่อให้เกิดผลกระทบต่อสิ่งแวดล้อม(๒)การอนุญาตให้ใช้พื้นที่ล่วงล้ำลำแม่น้ำให้กระทำได้เพียงเท่าที่จำเป็นและสมควรตามวัตถุประสงค์(๓)การอนุญาตให้ใช้พื้นที่ล่วงล้ำลำแม่น้ำต้องไม่เป็นการขัดต่อกฎหมายว่าด้วยการผังเมืองหรือกฎหมายว่าด้วยการประมง(๔)สิ่งล่วงล้ำลำแม่น้ำต้องมีสภาพเหมาะสมและปลอดภัยในการใช้งานข้อ๖ ประเภทของอาคารและสิ่งล่วงล้ำลำแม่น้ำที่พึงอนุญาตได้มีดังต่อไปนี้(๑) สิ่งล่วงล้ำลำแม่น้ำในพื้นที่กรุงเทพมหานคร นนทบุรีและสมุทรปราการ ที่ปลูกสร้าง ตั้งแต่วันที่ ๑ กันยายน พ.ศ. ๒๔๕๖ ถึงวันที่ ๑๗กุมภาพันธ์ พ.ศ. ๒๕๑๕ และสิ่งล่วงล้ำลำแม่น้ำทั่วประเทศที่ปลูกสร้างตั้งแต่วันที่ ๑๘ กุมภาพันธ์ พ.ศ. ๒๕๑๕ ถึงวันที่ ๒๓ สิงหาคม พ.ศ.๒๕๓๗ ไม่จำกัดประเภทและลักษณะ(๒)สิ่งล่วงล้ำลำแม่น้ำทั่วประเทศ ที่ปลูกสร้างตั้งแต่วันที่ ๒๔ สิงหาคม พ.ศ. ๒๕๓๗ ถึงวันที่๒๒ กุมภาพันธ์ พ.ศ. ๒๕๖๐ จำนวน ๑๗ ประเภท(ก)ท่าเทียบเรือ(ข)สะพานปรับระดับและโป๊ะเทียบเรือ(ค)สะพานข้ามแม่น้ำหรือสะพานข้ามคลอง(ง)ท่อหรือสายเคเบิล(จ)เขื่อนกันน้ำเซาะ(ฉ)คานเรือ(ช)โรงสูบน้ำ(ซ)กระชังเพาะเลี้ยงสัตว์น้ำ(ฌ)ท่าเทียบเรือชนิดทางลาดในแม่น้ำโขง(ญ)ปะการังเทียม(ฎ)ท่อลอด(ฏ)แพสูบน้ำ(ฐ)เขื่อนกันทรายกันคลื่น(ฑ)ฝายน้ำล้น(ฒ)สะพานทางเดิน(ณ)อาคารหรือสิ่งปลูกสร้างเพื่อใช้สำหรับวิถีชุมชนดั้งเดิมการประกอบอาชีพในภาคการเกษตร และศาสนสถาน(ด)สิ่งปลูกสร้างสำหรับส่วนราชการหรือรัฐวิสาหกิจที่สร้างขึ้นเพื่อประโยชน์ของทางราชการข้อ๗ เพื่อประโยชน์ในการควบคุมและกำกับดูแลสิ่งปลูกสร้างล่วงล้ำลำแม่น้ำให้กำหนดเงื่อนไขแนบท้ายหนังสือแสดงการขึ้นทะเบียน หรือหนังสืออนุญาตดังนี้(๑)หนังสือแสดงการขึ้นทะเบียน หรือหนังสืออนุญาตมิใช่หลักฐานที่จะใช้โต้แย้งการรอนสิทธิของเจ้าของที่ดินบนฝั่งตามประมวลกฎหมายแพ่งและพาณิชย์หรือประมวลกฎหมายที่ดิน(๒)ให้ผู้ได้รับหนังสือแสดงการขึ้นทะเบียน หรือหนังสืออนุญาตไปดำเนินการตามกฎหมาย กฎระเบียบ ที่เกี่ยวข้องให้ถูกต้องต่อไปด้วย(๓)ในกรณีที่รัฐมีความจำเป็นต้องใช้พื้นที่บริเวณที่ได้รับการขึ้นทะเบียนหรือได้รับอนุญาตให้ปลูกสร้างสิ่งล่วงล้ำลำน้ำเพื่อประโยชน์สาธารณะหรือประโยชน์ของทางราชการ ให้เจ้าท่ามีอำนาจในการเพิกถอนการขึ้นทะเบียนหรือการอนุญาต(๔)ในกรณีที่ปรากฏว่าสิ่งล่วงล้ำลำแม่น้ำมีสภาพที่ก่อให้เกิดความเสียหายอย่างร้ายแรงแก่สิ่งแวดล้อมเป็นอุปสรรคหรือเป็นอันตรายอย่างร้ายแรงต่อการเดินเรือให้เจ้าท่ามีอำนาจในการเพิกถอนการขึ้นทะเบียน หรือการอนุญาต(๕)ในกรณีที่ทางราชการได้จัดสรรงบประมาณในการแก้ไขปัญหาการปลูกสร้างสิ่งล่วงล้ำลำน้ำไม่ว่าในรูปแบบใดๆ ให้เจ้าท่ามีอำนาจในการเพิกถอนการขึ้นทะเบียน หรือการอนุญาต(๖)ห้ามโอนสิทธิในการปลูกสร้างสิ่งล่วงล้ำลำแม่น้ำโดยทางนิติกรรมสำหรับสิ่งล่วงล้ำลำน้ำประเภทบ้านพักอาศัยหากฝ่าฝืน ให้เจ้าท่ามีอำนาจเพิกถอนการขึ้นทะเบียน หรือการอนุญาต(๗)กรณีที่เจ้าท่าเพิกถอนการขึ้นทะเบียน หรือเพิกถอนการอนุญาตแล้วเจ้าของต้องดำเนินการรื้อถอนสิ่งล่วงล้ำลำน้ำดังกล่าวออกไปด้วย(๘)เงื่อนไขอื่น ๆ ตามความจำเป็นและความเหมาะสมประกาศ ณ วันที่ ๒๔กรกฎาคม พ.ศ. ๒๕๖๐พิชิต อัคราทิตย์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑. แบบแจ้งการปลูกสร้างสิ่งล่วงล้ำลำแม่น้ำตามคำสั่งหัวหน้าคณะรักษาความสงบแห่งชาติที่๓๒/๒๕๖๐๒. แผนผังแสดงบริเวณตำแหน่งที่ตั้งอาคารหรือการปลูกสร้างล่วงล้ำลำแม่น้า(ดูข้อมูลจากภาพกฎหมาย)พรวิภา/ภวรรณตรี/จัดทำ๔ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๖ ง/หน้า ๑๔/๑ สิงหาคม ๒๕๖๐